rejauldu/bengali-wikipedia huggingface dataset:
বিনীতা সিং হলেন একজন ভারতীয় উদ্যোক্তা ও ব্যবসায়ী। তিনি সুগার কসমেটিকস-এর সহ-প্রতিষ্ঠাতা ও প্রধান নির্বাহী কর্মকর্তা (সিইও)। তিনি সনি টিভি'র ব্যবসায়িক আপাতবাস্তব অনুষ্ঠান শার্ক ট্যাঙ্ক ইন্ডিয়া'র একজন বিচারক ও বিনিয়োগকারী।   প্রারম্ভিক জীবন  বিনীতা সিং গুজরাটের আনন্দে ১৯৮৩ সালে জন্মগ্রহণ করেন। তার মা পিএইচডি করেছেন এবং তার বাবা তেজ পি. সিং অখিল ভারতীয় আয়ুর্বিজ্ঞান সংস্থান-এর একজন বায়োফিজিসিস্ট। বিনীতা ২০০১ সালে দিল্লি পাবলিক স্কুল, আর কে পুরমে তার স্কুল শিক্ষা শেষ করেন। তারপরে তিনি সেই বছরে ইন্ডিয়ান ইনস্টিটিউট অফ টেকনোলজি (মাদ্রাজ)-এ ভর্তি হন। এখান থেকে তার বৈদ্যুতিক প্রকৌশল অধ্যয়ন শেষ করেন এবং ২০০৫ সালে স্নাতক ডিগ্রি অর্জন করেন। পরে তিনি ২০০৭ সালে ইন্ডিয়ান ইনস্টিটিউট অফ ম্যানেজমেন্ট (আহমেদাবাদ) থেকে এমবিএ অর্জন করেন।  তার এমবিএ অধ্যয়নের সময় ২০০৬ সালে তিনি ডয়চে ব্যাংকে গ্রীষ্মকালীন ইন্টার্ন হিসেবে কাজ করেছিলেন এবং বার্ষিক ১ কোটি টাকা বেতন সত্ত্বেও সেই কোম্পানির চাকরি প্রত্যাখ্যান করেছিলেন৷ সিং এবং অন্যান্য স্নাতক যারা একই প্রস্তাব প্রত্যাখ্যান করেছিলেন তারা পরিবর্তে তাদের নিজস্ব অন্তর্বাস ব্যবসা শুরু করতে চেয়েছিলেন, কিন্তু তারা প্রয়োজনীয় তহবিল সংগ্রহ করতে অক্ষম হওয়ায় ধারণাটি শুরু হয়নি।   কর্মজীবন  ২০০৭ সালে বিনীতা সিং তার প্রথম স্টার্টআপ কোয়েৎজাল (Quetzal) প্রতিষ্ঠা করেন। তিনি ২০১২ সালে তার দ্বিতীয় স্টার্টআপ ফ্যাব-ব্যাগ (Fab-Bag) শুরু করেছিলেন, এটি এমন একটি সাবস্ক্রিপশন প্ল্যাটফর্ম যা মাসিক সৌন্দর্য পণ্য সরবরাহ করে। তার তৃতীয় স্টার্টআপ সুগার কসমেটিকস (Sugar Cosmetics) তিনি তার স্বামীর সাথে ২০১৫ সালে প্রতিষ্ঠা করেছিলেন। কোম্পানিটি ব্যক্তিগত যত্নের পণ্য বিক্রি করে। ২০২২ সালের সেপ্টেম্বরে বলিউড তারকা রণবীর সিং একটি অপ্রকাশিত পরিমাণ বিনিয়োগ করেছিলেন এবং সুগার কসমেটিকসের একজন প্রচারক হয়েছিলেন।  বিনীতা ফোর্বস ইন্ডিয়া, বিজনেস টুডে এবং বিজনেসওয়ার্ল্ড-এর মতো ব্যবসায়িক ম্যাগাজিনের হার্ড কপি কভার পৃষ্ঠাগুলিতে উপস্থিত হন। ২০২১ সালে ফোর্বস ইন্ডিয়া তাকে তার ফোর্বস ইন্ডিয়া ডব্লিউ-পাওয়ার তালিকায় নারী অর্জনকারীদের একজন হিসেবে তালিকাভুক্ত করেছে।  ২০২৩ সালে বলিউড অভিনেত্রী কারিনা কাপুর খান ভারতে একটি কোরিয়ান স্কিনকেয়ার ব্র্যান্ড কোয়েনচ বোটানিকস (Quench Botanics) চালু করতে সুগার কসমেটিকসের সহ-প্রতিষ্ঠাতা বিনীতা সিং এবং কৌশিক মুখার্জি'র সাথে একটি যৌথ উদ্যোগ গঠন করেন।   বিনোদন  বিনীতা সিং ব্যবসায়িক আপাতবাস্তব অনুষ্ঠান শার্ক ট্যাঙ্ক ইন্ডিয়া'র অন্যতম প্রধান বিনিয়োগকারী/বিচারক। ২০২২ সালে তিনি শার্ক ট্যাঙ্ক ইন্ডিয়া'র অন্যান্য বিচারকদের সাথে কৌন বনেগা ক্রোড়পতি-তে ভিআইপি প্রতিযোগী হিসেবে উপস্থিত হয়েছিলেন। একই বছরে তিনি শার্ক ট্যাঙ্ক ইন্ডিয়া'র অন্যান্য বিচারকদের সাথে দ্য কপিল শর্মা শো-তে অতিথি হিসেবে উপস্থিত ছিলেন।   ব্যক্তিগত জীবন  ২০১১ সালে বিনীতা সিং কৌশিক মুখোপাধ্যায়কে বিয়ে করেন। এই দম্পতির ২ জন ছেলে সন্তান রয়েছে।   তথ্যসূত্র    বহিঃসংযোগ   বিষয়শ্রেণী:ভারতীয় ব্যবসায়ী বিষয়শ্রেণী:শার্ক ট্যাঙ্ক ইন্ডিয়া বিষয়শ্রেণী:গুজরাতের ব্যক্তি বিষয়শ্রেণী:১৯৮৩-এ জন্ম বিষয়শ্রেণী:আইআইটি মাদ্রাজের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:ভারতীয় নারী কোম্পানি প্রতিষ্ঠাতা বিষয়শ্রেণী:নারী প্রতিষ্ঠাতা
গৌতম বুদ্ধ বন্যপ্রাণী অভয়ারণ্য হল ভারতের বিহার রাজ্যের গয়া জেলা ও ঝাড়খণ্ড রাজ্যের হাজারিবাগ জেলায় অবস্থিত একটি বন্যপ্রাণী অভয়ারণ্য। এটি গয়া শহর থেকে ৬৫ কিলোমিটার দক্ষিণ-পশ্চিমে অবস্থিত।  ১৯৭৬ সালের আগে এটি ছিল বেসরকারি শিকার বনভূমি। ১৯৭৬ সালে এটি বন্যপ্রাণী অভয়ারণ্যের মর্যাদা পায়। এই অভয়ারণ্যের আয়তন ২৫৯ বর্গকিলোমিটার।Negi, Sharad Singh (2002). Handbook of National Parks, Sanctuaries, and Biosphere Reserves in India. Indus Publishing. pp. 94  গৌতম বুদ্ধ বন্যপ্রাণী অভয়ারণ্য নিম্ন গাঙ্গেয় সমভূমি আর্দ্র পর্ণমোচী বনভূমি ও ছোটোনাগপুর শুষ্ক পর্ণমোচী বনভূমির অংশ। এখানে প্রাপ্ত গাছগুলির মধ্যে শুষ্ক ও আর্দ্র শাল বন, পাহাড়ি কাঁটাবন ও ক্রান্তীয় শুষ্ক পাহাড়ি বন উল্লেখযোগ্য।  এই অভয়ারণ্যে বাঘ, চিতাবাঘ, নেকড়ে, শ্লথ ভাল্লুক, চিতল, চিঙ্কারা ও বিভিন্ন ধরনের পাখি দেখা যায়।  এই অভয়ারণ্যে একটি রেস্ট হাউস আছে। গয়া স্টেশন ও বিমানবন্দর এই বিমানবন্দরে আসার মাধ্যম।  তথ্যসূত্র  বিষয়শ্রেণী:Chota ছোটোনাগপুর শুষ্ক পর্ণমোচী বনভূমি বিষয়শ্রেণী:নিম্ন গাঙ্গেয় সমভূমি আর্দ্র পর্ণমোচী বনভূমি বিষয়শ্রেণী:বিহারের বন্যপ্রাণী অভয়ারণ্য বিষয়শ্রেণী:ঝাড়খণ্ডের বন্যপ্রাণী অভয়ারণ্য বিষয়শ্রেণী:হাজারিবাগ জেলা
কোকি হোরাদা (, ; জন্ম: ৬ আগস্ট ২০০০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের তৃতীয় স্তর জে৩ লিগের ক্লাব নাগানো পার্সেইরোর হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেলেন।  প্রারম্ভিক জীবন কোকি হোরাদা ২০০০ সালের ৬ই আগস্ট তারিখে জাপানের সাইতামায় জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ            বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:জাপানি ফুটবলার বিষয়শ্রেণী:জে১ লিগের খেলোয়াড় বিষয়শ্রেণী:জে৩ লিগের খেলোয়াড় বিষয়শ্রেণী:কাওয়াসাকি ফ্রোন্তালের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
মাইক্রোল্যান্ড ইউনিভার্সিটি অব সায়েন্স অ্যান্ড টেকনোলজি রাজধানী ঢাকার উত্তরায় প্রতিষ্ঠাতব্য একটি বেসরকারি বিশ্ববিদ্যালয়।  প্রতিষ্ঠার ইতিহাস মাইক্রোল্যান্ড ইউনিভার্সিটি অব সায়েন্স অ্যান্ড টেকনোলজি প্রতিষ্ঠার জন্য ২০১৪ সালে আবেদন করা হয় এবং ২০২০ সালের ১৬ জুন শিক্ষা মন্ত্রণালয়ের কাছ থেকে সাময়িকভাবে স্থাপনের অনুমতি লাভ করে। ঢাকা বিশ্ববিদ্যালয়ের সাবেক অধ্যাপক রফিকুল ইসলাম শরীফ বিশ্ববিদ্যালয়টির উদ্যোক্তা।  উপাচার্যগণ  অনুষদ ও বিষয়সমূহ  আরও দেখুন  বেসরকারি বিশ্ববিদ্যালয়  বাংলাদেশ বিশ্ববিদ্যালয় মঞ্জুরী কমিশন  তথ্যসূত্র  বহিঃসংযোগ  বাংলাদেশ বিশ্ববিদ্যালয় মঞ্জুরী কমিশনের ওয়েবসাইট  বিষয়শ্রেণী:ঢাকা জেলার বিশ্ববিদ্যালয় বিষয়শ্রেণী:বাংলাদেশের বেসরকারি বিশ্ববিদ্যালয়
সুতান ইব্রাহিম করিম আমরুল্লাহ ( ; জন্ম ১৪ জুন, ১৯৭৪), প্রায়শই সুতান আমরুল নামে পরিচিত, একজন মার্কিন ড্র্যাগ কুইন এবং মেক-আপ শিল্পী যিনি মঞ্চ নাম রাজা জেমিনি বা কেবল রাজা নামেও পরিচিত। তারা রুপল'স ড্র্যাগ রেসের ৩য় মৌসুম জয়ের জন্য সর্বাধিক পরিচিত। আমরুল্লাহ পরবর্তীতে রুপল'স ড্র্যাগ রেস অল স্টারসের ৭ম মৌসুম প্রতিযোগিতা করতে ফিরে আসেন, এটি একটি সর্ব-বিজয়ী মৌসুম, যেখানে তারা "কুইন অফ শি ডন অলরেডি ডন হ্যাড হারসেস" খেতাব জিতেছিলেন। ড্র্যাগের বাইরে, আমরুল্লাহ আপাতবাস্তব টেলিভিশন শো আমেরিকা'স নেক্সট টপ মডেল  (চতুর্থ থেকে বারো চক্র) তে তার মেকআপ শিল্পের জন্যও পরিচিত। আমরুল্লাহর ক্লায়েন্টদের মধ্যে রয়েছে টাইরা ব্যাংকস, ডিটা ভন টিজ, পামেলা অ্যান্ডারসন, পলিনা পোরিজকোভা, ইমান, ইগি আজালিয়া, রুপল এবং টুইগি। ২০০৯ সাল থেকে, আমরুল্লাহ প্রিন্ট মিডিয়া, লাইভ মার্কিন উপস্থিতি এবং ল্যাম্বার্টের আন্তর্জাতিক ২০১০ গ্ল্যাম নেশন ট্যুরে গায়ক অ্যাডাম ল্যাম্বার্টের মেক-আপ শিল্পী হিসেবে কাজ করছেন।  আমরুল্লাহ পূর্বে ডেল্টা ওয়ার্কের সাথে ভেরি দ্যাট পডকাস্টের সহ-আয়োজক ছিলেন।    তথ্যসূত্র    বহিঃসংযোগ      বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:রুপল'স ড্র্যাগ রেসের প্রতিযোগী বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি বিষয়শ্রেণী:২০শ শতাব্দীর মার্কিন এলজিবিটিকিউ ব্যক্তি বিষয়শ্রেণী:লস অ্যাঞ্জেলেসের ড্র্যাগ পারফর্মার বিষয়শ্রেণী:ক্যালিফোর্নিয়ার এলজিবিটিকিউ ব্যক্তি বিষয়শ্রেণী:এশীয় বংশোদ্ভূত এলজিবিটিকিউ মার্কিন ব্যক্তি বিষয়শ্রেণী:লস অ্যাঞ্জেলেসের শিল্পী বিষয়শ্রেণী:রুপল'স ড্র্যাগ রেসের বিজয়ী বিষয়শ্রেণী:মিনাংকাবাউ ব্যক্তি বিষয়শ্রেণী:এশীয় বংশোদ্ভূত মার্কিন ড্র্যাগ কুইন বিষয়শ্রেণী:ওলন্দাজ বংশোদ্ভূত মার্কিন ব্যক্তি বিষয়শ্রেণী:মার্কিন এলজিবিটিকিউ সঙ্গীতশিল্পী বিষয়শ্রেণী:মার্কিন মেক-আপ শিল্পী বিষয়শ্রেণী:মার্কিন ড্র্যাগ কুইন বিষয়শ্রেণী:ইন্দোনেশীয় বংশোদ্ভূত মার্কিন ব্যক্তি
থাম্ব|কার্তেটেরা সেন্ট্রাল (কিউবা) এর রাজনৈতিক পোস্টার বিংশ শতাব্দীর শুরুতে কিউবা মার্কিন যুক্তরাষ্ট্রের সুরক্ষায় একটি স্বাধীন রাষ্ট্র ছিল। ১৮৯৮ সালের স্পেনীয়-মার্কিনী যুদ্ধের পর যুক্তরাষ্ট্র কিউবা দখল করে এবং কিউবা মার্কিন মদতপুষ্ট একটি সরকার গঠন করে। ১৯০২ সালে দেশটি একটি ঐতিহাসিক পর্বে প্রবেশ করে, যার বৈশিষ্ট্য ছিল দুইটি স্বৈরশাসন এবং ভঙ্গুর গণতন্ত্র। ১৯৫৯ সালের পরে কিউবায় কমিউনিস্ট পার্টর নেতৃত্বে একদলীয় কমিউনিস্ট সরকার প্রতিষ্ঠিত হয়।  ১৯৫৯ সালের ১লা জানুয়ারি কিউবান বিপ্লব কিউবাতে প্রজাতন্ত্রের পতন ঘটায়। ১৯৬১ সাল নাগাদ সরকারকে কিউবার কমিউনিস্ট পার্টি ও তার নেতা ফিদেল কাস্ত্রোর অধীনে সরকারকে কেন্দ্রীভূত করে ফেলা হয়। ১৯৭০-এর দশক পর্যন্ত কিউবার বিপ্লবী সরকার অবিধিবদ্ধ আইনি চুক্তি মোতাবেক চালিত হত। এ সময় ১৯৪০-এর সংবিধানকে উপেক্ষা করা হয়। নির্বাহী শাখা আইন জারি করত এবং বাস্তবায়ন করত। বিচার ব্যবস্থার আইন প্রত্যাখ্যান করার ক্ষমতা থাকলেও তা বাস্তবে কখনোই ঘটেনি।  ১৯৭৬ সালে কিউবান সরকার একটি নতুন সংবিধান রচনা করেন যাতে কমিউনিস্ট শাসনব্যবস্থা বিধিবদ্ধ করা হয়। এই সংবিধানের অধীনে অনেকগুলি কমিটি, কাউন্সিল ও মন্ত্রণালয়কে সরকারের বিভিন্ন কর্মক্ষেত্রের দায়িত্ব দেওয়া হয়। এই ক্ষেত্রগুলিতে নাগরিকেরা সরকারের সিদ্ধান্তগ্রহণ প্রক্রিয়ায় নিজের মতামত ব্যক্ত করতে পারেন এবং সরকারও দ্রুততার সাথে সরকারি নীতি সংক্রান্ত তথ্য জনগণের কাছে পৌঁছে দিতে পারেন। সবগুলি রাজনৈতিক এককই পিসিসি এবং শেষ পর্যন্ত ফিদে কাস্ত্রোর কাছে জবাবদিহি করতে বাধ্য ছিল।  কিউবান বিপ্লব কেন্দ্রীয় গণতন্ত্রের প্রতিশ্রুতি দেয়। অর্থাৎ সরকার নিয়ন্ত্রিত সংস্থার মাধ্যমে জনগণ শাসনব্যবস্থায় অংশগ্রহণ করতে পারবে। কিউবার কমিউনিস্ট নেতৃত্বের মতে লাতিন আমেরিকার ঐতিহ্যবাহী গণতন্ত্রগুলি খুব সহজেই সামরিক একনায়কতন্ত্রে পরিণত হয় কিংবা দুর্নীতির শিকার হয়, যার ফলে গণতন্ত্র অর্থহীন হয়ে পড়ে। তাত্ত্বিকভাবে কিউবান সরকার এমন একটি কেন্দ্রশাসিত রাজনৈতিক কাঠামো তৈরি করে, যাতে প্রতিটি সরকারি নীতি বিষয়ক সিদ্ধান্তের ব্যাপারে জনগণের মতামত নেওয়া হয়। ফলে সামরিক স্বৈরতন্ত্র ও দুর্নীতি এড়ানো সম্ভব হয়। কিউবান কমিউনিস্টদের মতে এই পদ্ধতি গণতান্ত্রিক। তবে সমস্ত বড় সিদ্ধান্ত কাস্ত্রোই গ্রহণ করেন এবং জনমত গ্রহণ না করেই।  কিউবাতে সরকারি কাঠামোর বাইরে রাজনৈতিক সংগঠন কঠোরভাবে নিষিদ্ধ। পিসিসি ও কাস্ত্রো সংবাদসংস্থাগুলিকে নিয়ন্ত্রণ করেন এবং স্বাধীন রাজনৈতিক সমাবেশ নিরুৎসাহিত করেন। তবে দমন পীড়নের প্রকৃতি নির্ণয় করা কঠিন। কিউবান নাগরিকদের ঐকমত্যে পৌঁছানোর বা বিরোধী নেতা নির্বাচন করার কোন সুযোগ নেই।  বিষয়শ্রেণী:কিউবা বিষয়শ্রেণী:দেশ অনুযায়ী রাজনীতি বিষয়শ্রেণী:উত্তর আমেরিকার রাজনীতি
থাম্ব|নিরব, শান্ত শিষ্ট পরিবেশ সদা পাখিদের উপযোগী। পাখিদের সম্মেলন বা পাখিদের বুলি (, মানতিক-উত-তাইর, ছাড়াও  মাকামাত-উত-তাইর নামে পরিচিত; ১১৭৭)  সুফি কবি ফরিদ উদ্দিন আত্তার এর একটি ফার্সি কবিতা, এই কবি সাধারণত নিশাপুরের আত্তার নামে পরিচিত। কবিতার শিরোনামটি সরাসরি কুরআন, 27:16 থেকে নেওয়া হয়েছে যেখানে সুলায়মান ( সলোমন ) এবং দাউদ ( ডেভিড ) কে পাখির ভাষা বা বুলি (মানতিক-উত-তাইর) শেখানো হয়েছে বলে উল্লেখ করা হয়েছে। আত্তার এর মৃত্যুও তার জীবনের মতোই জল্পনা -কল্পনার বিষয়। তিনি সত্তর বছর বয়সে ১২২১ সালে নিশাপুর শহরে চেঙ্গিস খান এবং মঙ্গোল সেনাদের দ্বারা চালানো গণহত্যায় মারা গেছেন বলে জানা যায়।  তথ্যসূত্র  বিষয়শ্রেণী:ফার্সি কবিতা বিষয়শ্রেণী:সুফি সাহিত্য
পশ্চিম ছাতনাই ইউনিয়ন বাংলাদেশের নীলফামারী জেলার ডিমলা উপজেলার অন্তর্গত একটি ইউনিয়ন। পশ্চিম ছাতনাই ইউনিয়ন একটি সীমান্তবর্তী হওয়ায় অনুন্নত একটি এলাকা। এটি ১৯৬০ সালে প্রতিষ্ঠিত হয়।  অবস্থান পশ্চিম ছাতনাই ইউনিয়নের উত্তর ও পশ্চিমে ভারত, পূর্বে পূর্ব ছাতনাই ইউনিয়ন এবং দক্ষিণে বালাপাড়া ইউনিয়ন অবস্থিত। এ ইউনিয়নের পূর্ব পাশ দিয়ে তিস্তা নদী এবং পশ্চিম পাশ দিয়ে বাংলাদেশ - ভারত সীমান্ত দিয়ে বুড়ী তিস্তা নদী বহমান। এই ইউনিয়ন ডিমলা থেকে উত্তরে সীমান্তে।  প্রশাসনিক এলাকা পশ্চিম ছাতনাই ইউনিয়ন ৪টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।  গ্রামসমূহ-  পশ্চিম ছাতনাই  ঠাকুরগঞ্জ  মধ্য ছাতনাই  কালীগঞ্জ ইতিহাস পশ্চিম ছাতনাই ইউনিয়ন বাংলাদেশের একটি সীমান্তবর্তী ইউনিয়ন। এ ইউনিয়নের পশ্চিম এবং উত্তর দিকে বাংলাদেশ-ভারত সীমান্ত। ইউনিয়নের পশ্চিম দিকে ভারত হতে বয়ে আসা নদীটি বুড়ি তিস্তা নামধারণ করে একেবেকে বয়ে গেছে এবং ইউনিয়নের সর্বউত্তরে ভারত থেকে বের হয়ে আসা নদীটির নাম বড় তিস্তা। এই বড় তিস্তা ভারত এবং পশ্চিম ছাতনাই ইউনিয়নের জন্য সর্বগ্রাসী বড় নদী। বর্ষাকালে নদীভাঙ্গন ঘটলে এ ইউনিয়নের অনেকাংশ বন্যার দুরাবস্থায় ভুগত। এজন্য ভারত এবং বাংলাদেশের যৌথ প্রচেষ্টাতে যৌথবাঁধ নির্মিত হয়। উপমহাদেশীয় শাসনব্যবস্থার পরবর্তীকালে পাক-ভারত উপমহাদেশের সর্বত্র ব্যবসায়িক লেনদেন, সংস্কৃতি এবং বিভিন্ন লোকাঁচার ঘটত এ ইউনিয়নে। অর্থাৎ এ ইউনিয়নের সাথে পার্শ্ববর্তী  ভারতের গভীর সম্পর্ক ছিল। তাছাড়াও সে সময় এ ইউনিয়নে হিন্দুই ছিল বেশি। হিন্দুস্থান এবং পাকিস্থানে বিভক্ত হওয়ার পর এ ইউনিয়নে হিন্দু ও মুসলমানদের মধ্যে বিভেদ সৃষ্টি হয়। স্বয়সম্পত্তি এবং আবাসস্থলের বিনিময়ের মাধ্যমে সে বিভেদের সমাধান করে। ফলে এ ইউনিয়নে মুসলমানদের আগমন ঘটে। পাকভারতীয় ও ব্রিটিশ শাসনামলের আগে এ ইউনিয়নে ছাতন গাছ বেশি ছিল বলে ইউনিয়নের নামকরণ করা হয়েছে ছাতনাই।  জনসংখ্যা পশ্চিম ছাতনাই ইউনিয়নের জনসংখ্যা উপাত্তhttp://www.bbs.gov.bd/Census2011/Rangpur/Nilphamari/Nilphamari_C01.pdf          জনসংখ্যার ঘনত্বঃ ৮৪১ জন/বর্গকিলোমিটার         মোট জনসংখ্যাঃ ২২৮১৪ জন         পশ্চিম ছাতনাইঃ ৫২৫২ জন         ঠাকুরগঞ্জঃ ৪৭২৬ জন         কালিগঞ্জঃ ৭১১২ জন         মধ্যছাতনাইঃ ৫৭২৪ জন নারীঃ পুরুষঃ  শিক্ষা ইউনিয়নে ৩টি কলেজ, ৪টি মাধ্যমিক বিদ্যালয়, ১টি দাখিল মাদ্রাসা, ১৬টি প্রাথমিক বিদ্যালয় এবং ২টি কিন্ডারগার্টেন রয়েছে।  গুরুত্বপূর্ণ শিক্ষা প্রতিষ্ঠান সমুহ-  ছাতনাই উচ্চ বিদ্যালয়  কালীগঞ্জ উচ্চ বিদ্যালয় উত্তর ছাতনাই কেরামতিয়া দাখিল মাদ্রাসা  ছাতনাই মহাবিদ্যালয়  ছাতনাই মহিলা মহাবিদ্যালয় জ্যোতনবীনগঞ্জ সরকারি প্রাঃ বিদ্যালয়  কালীগঞ্জ ওয়াবদা চৌপথী সরকারি প্রাঃ বিদ্যালয়  ঠাকুরগঞ্জ সরকারি প্রাথমিক বিদ্যালয়  কালীগঞ্জ সরকারি প্রাথমিক বিদ্যালয়  অর্থনীতি কৃষিঃ-  ভুট্টা, ধান, পাট, মরিচ   ইউনিয়নের হাট ও বাজার-  ঠাকুরগঞ্জ  কালীগঞ্জ  আসাদগঞ্জ  দর্শনীয় স্থান  বাংলাদেশ-ভারত সীমান্তে তিস্তা যৌথ বাঁধ (জিরো পয়েন্ট)  কালীগঞ্জ উত্তর সিমান্ত পাড়া  তথ্যসূত্র  বিষয়শ্রেণী:ডিমলা উপজেলার ইউনিয়ন
গুনাখালি নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ১০ কিলোমিটার, গড় প্রস্থ ১০০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গুনাখালি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৫।  প্রবাহ  গুনাখালি নদীটি খুলনা জেলার পাইকগাছা উপজেলার লতা ইউনিয়নে প্রবহমান সালতা নদী হতে উৎপত্তি লাভ করেছে। অতঃপর এর একই জেলার একই উপজেলার একই ইউনিয়নের মধ্য দিয়ে প্রবাহিত হয়ে দেলুতি নদীতে পতিত হয়েছে। নদীটির উল্লেখযোগ্য কোনো শাখা-প্রশাখা নেই। উজান থেকে ভাটির দিকে এর প্রশস্ততা বেশি। নদীটিতে সারাবছর পানিপ্রবাহ থাকে এবং ছোটবড় নৌযান চলাচল করে। সমুদ্র উপকূলীয় এলাকার নদী হওয়ায় নদীতে জোয়ার ভাটার প্রভাব আছে।   আরও দেখুন   বাংলাদেশের নদীর তালিকা  তথ্যসূত্র     বিষয়শ্রেণী:খুলনা জেলার নদী বিষয়শ্রেণী:পাইকগাছা উপজেলা
এডুইন গেরহার্ড ক্রেবস (৬ জুন ১৯১৮ - ২১ ডিসেম্বর ২০০৯) একজন মার্কিন প্রাণরসায়নবিদ।   জীবনী  ক্রেবস আইওয়ার ল্যান্সিংয়ে জন্মগ্রহণ করেন। তিনি ডেভিসে অবস্থিত ইউনিভার্সিটি অব ক্যালিফোর্নিয়াতে বায়োলজিক্যাল কেমিস্ট্রি বিভাগ প্রতিষ্ঠা করেন। ১৯৭৭ সালে তিনি ইউনিভার্সিটি অব ওয়াশিংটনে ফার্মাকোলজি বিভাগের চেয়ারম্যান হিসেবে ফিরে আসেন। তিনি ১৯৩৬ সালে ইউনিভার্সিটি অফ ইলিনয় অ্যাট আর্বানা-শ্যাম্পেইন থেকে ব্যাচেলর অব সায়েন্স ডিগ্রি অর্জন করে ওয়াশিংটন ইউনিভার্সিটি ইন সেন্ট লুইস এর স্কুল অব মেডিসিন থেকে ডক্টর অব মেডিসিন ডিগ্রি অর্জন করেন। ১৯৪৮ সালে তিনি ইউনিভার্সিটি অব ওয়াশিংটন, সিয়াটল এ প্রাণরসায়নের সহকারী অধ্যাপক পদে যোগ দেন।   তথ্যসূত্র    বহিঃসংযোগ   বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:মার্কিন নোবেল বিজয়ী বিষয়শ্রেণী:১৯১৮-এ জন্ম বিষয়শ্রেণী:২০০৯-এ মৃত্যু বিষয়শ্রেণী:মার্কিন প্রাণরসায়নবিদ বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের প্রাক্তন শিক্ষার্থী বিষয়শ্রেণী:ওয়াশিংটন ইউনিভার্সিটি ইন সেন্ট লুইসের প্রাক্তন শিক্ষার্থী বিষয়শ্রেণী:ইউনিভার্সিটি অব ওয়াশিংটনের শিক্ষক বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য বিষয়শ্রেণী:জার্মান বংশোদ্ভূত মার্কিন ব্যক্তি
সেমিনোল দ্বারা বুঝানো হতে পারে-   সেমিনোল নৃগোষ্ঠী, ফ্লোরিডার বসবাস করা মূলনিবাসী আমেরিকান নৃগোষ্ঠী। বর্তমানে তারা মূলত ওকলাহোমাতে এবং ফ্লোরিডায় সংখ্যালঘু জাতি হিসেবে বাস করছে।  সংগীত ও চলচ্চিত্র    সেমিনোল (চলচ্চিত্র), ১৯৫৩ সালে মুক্তিপ্রাপ্ত একটি আমেরিকান টেকনিকলোর পশ্চিমা চলচ্চিত্র যা বাড বোয়েটিচার দ্বারা পরিচালিত এবং রক হাডসন, অ্যান্টনি কুইন, বারবারা হেল এবং রিচার্ড কার্লসন অভিনীত হয়েছিলো।   সেমিনোল (ব্যান্ড), ফ্লোরিডার একটি আমেরিকান দেশীয় সংগীতের জুটি যা ভাই জিমি মাইয়ার্স এবং ডোনাল্ড "বুচ" মাইয়ার্সের সমন্বয়ে গঠিত হয়েছিলো। তারা দুজনেই ফ্লোরিডার বানেলের সাইপ্রেস লাউঞ্জে তাদের পারফর্ম শুরু করেছিলেন। স্থান   সেমিনোল, আলাবামা  সেমিনোল (ফ্লোরিডা)  সেমিনোল (ওকলাহোমা)  সেমিনোল (টেক্সাস)  সেমিনোল হ্রদ
সুলতানা রেজওয়ান চৌধুরী ( – ২৫ ডিসেম্বর ২০১৯) বাংলাদেশের ঠাকুরগাঁও জেলার একজন রাজনীতিবিদ ছিলেন যিনি জাতীয় পার্টির রাজনীতির সাথে যুক্ত ছিলেন। তিনি একজন সাংসদ ছিলেন।  জীবনী সুলতানা রেজওয়ানা চৌধুরী হাজী মোহাম্মদ দানেশের কন্যা এবং সাবেক মন্ত্রী ও সাংসদ রেজওয়ানুল হক ইদু চৌধুরীর সহধর্মিণী ছিলেন। তিনি ১৯৮৬ সালে সংরক্ষিত নারী আসন-১ এর সাংসদ হিসেবে নির্বাচিত হয়েছিলেন।   মৃত্যু  সুলতানা রেজওয়ান চৌধুরী ২৫ ডিসেম্বর ২০১৯ সালে ৭১ বছর বয়সে মৃত্যুবরণ করেন।  তথ্যসূত্র  বিষয়শ্রেণী:১৯৪০-এর দশকে জন্ম বিষয়শ্রেণী:২০১৯-এ মৃত্যু বিষয়শ্রেণী:তৃতীয় জাতীয় সংসদ সদস্য বিষয়শ্রেণী:ঠাকুরগাঁও জেলার রাজনীতিবিদ বিষয়শ্রেণী:জাতীয় পার্টির রাজনীতিবিদ বিষয়শ্রেণী:জাতীয় সংসদের মহিলা সদস্য বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:ঠাকুরগাঁও জেলার ব্যক্তি বিষয়শ্রেণী:২০শ শতাব্দীর বাংলাদেশী নারী রাজনীতিবিদ বিষয়শ্রেণী:৩য় জাতীয় সংসদের সংরক্ষিত মহিলা আসনের সদস্য
নাওইউকি ফুজিতা (, ; জন্ম: ২২ জুন ১৯৮৭) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব সাগান তোসু এবং জাপান জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।  ফুজিতা ২০১৮ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন নাওইউকি ফুজিতা ১৯৮৭ সালের ২২শে জুন তারিখে জাপানের ফুকুওকা প্রশাসনিক অঞ্চলে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৮ সালের ৫ই আগস্ট তারিখে, ৩১ বছর, ১ মাস ও ১৪ দিন বয়সে, ডান পায়ে ফুটবল খেলায় পারদর্শী ফুজিতা দক্ষিণ কোরিয়ার বিরুদ্ধে অনুষ্ঠিত ২০১৫ ইএএফএফ পূর্ব এশীয় কাপের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৮ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি ১–১ গোলে ড্র করেছিল। জাপানের হয়ে অভিষেকের বছরে ফুজিতা সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল জাপান  ২০১৮  ১  ০ সর্বমোট  ১  ০  তথ্যসূত্র  বহিঃসংযোগ                বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুকুওকা প্রশাসনিক অঞ্চলের ব্যক্তি বিষয়শ্রেণী:ফুকুওকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জাপানি ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সাগান তোসুর খেলোয়াড় বিষয়শ্রেণী:ভিসেল কোবের খেলোয়াড় বিষয়শ্রেণী:সেরেসো ওসাকার খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:জাপানের আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
পালকি ও বেয়ারা কুষ্টিয়ায় পৌরসভা কার্যালয়ে অবস্থিত একটি ভাস্কর্য। ২০০৯ সালের ১৭ এপ্রিল কুষ্টিয়া পৌরসভার তৎকালীন নগর প্রধান আনোয়ার আলী এই ভাস্কর্যের ভিত্তিপ্রস্তর স্থাপন করেন।   ইতিহাস   থাম্ব|স্মারকলিপি  কুষ্টিয়ার তৎকালীন নগর প্রধান আনোয়ার আলী ২০০৯ সালের ১৭ই এপ্রিল এই ভাস্কর্যের ভিত্তিপ্রস্তর স্থাপন করেন। ভাস্কর্যের মূল নকশা প্রণয়ন করেন কিরিটী রঞ্জন বিশ্বাস। ভাস্কর মানবেন্দ্র ঘোষ ভাস্কর্যটি নির্মাণ করেন। রুপম ও মনীদ্র নামের দুজন ব্যক্তি ভাস্কর্য নির্মাণে ভাস্কর মানবেন্দ্র ঘোষের সাহায্য করেছিলেন।   চিত্রশালা    তথ্যসূত্র    বহিঃসংযোগ    হারিয়ে যাওয়া ঐতিহ্যবাহী পালকি বাহন, কুষ্টিয়া পৌরসভা  বিষয়শ্রেণী:কুষ্টিয়ার ভাস্কর্য বিষয়শ্রেণী:২০০৯-এ বাংলাদেশে প্রতিষ্ঠিত বিষয়শ্রেণী:২০০৯-এর ভাস্কর্য
দিল দিল পাকিস্তান (     ) জুনায়েদ জামশেদ গাওয়া একটি জনপ্রিয় দেশাত্ববোধক পাকিস্তানি গান । এটি ১৯৮৭ সালে পপ ব্যান্ড ভাইটাল সাইনস দ্বারা প্রকাশিত হয়েছিল। গানটি ১৯৮৭ সালে ব্যান্ডের প্রথম অ্যালবাম ভাইটাল সাইনস-১ এ প্রদর্শিত হয়েছিল।  দিল দিল পাকিস্তানকে পাকিস্তানের দ্বিতীয় জাতীয় সংগীত বলা হয়। ’’دل دل پاکستان‘‘ نغمے کے شاعر نثار ناسک انتقال کر گئے, Express, 3 July 2019   গ্রহণ  "দিল দিল পাকিস্তান" পাকিস্তানের একটি অনানুষ্ঠানিক জাতীয় সংগীত হিসাবে প্রশংসিত হয়েছে।   ২০০৩ সালে বিবিসি ওয়ার্ল্ড সার্ভিসের জনপ্রিয় গানের অনলাইন জরিপ-এ "দিল দিল পাকিস্তান" তৃতীয় স্থান লাভ করে।    চিত্রসংগীত  আনুষ্ঠানিক সংগীত ভিডিওটি পাকিস্তানের রাজধানী ইসলামাবাদে চিত্রগ্রহণ করা হয়েছিল। ইসলামাবাদে চিত্রগ্রহণের স্থানগুলি হ'ল: গল্ফ ক্লাব, শকর পারিয়ান, সংবিধান অ্যাভিনিউ।  ভিডিওতে ব্যান্ডের সদস্যরা খোলা মাঠে বাদ্যযন্ত্র বাজানোর পাশাপাশি বাইক চালিয়ে এবং শহর জুড়ে একটি জিপ চালাচ্ছেন এবং সর্বাধিক মনোরম, পার্বত্য অঞ্চল হাইলাইট করছেন। একটি দৃশ্যে, দলটি একটি ছোট পাহাড়ের ঢাল দিয়ে "আমি পাকিস্তানকে ভালবাসি" দিয়ে একটি পাথরের উপর বড় অক্ষরে আঁকা  পরিবেশন করে। ভিডিওটির শেষের দিকে, ব্যান্ডটি একটি সাধারণ সবুজ ব্যাকড্রপ এবং উজ্জ্বল আলো সহ একটি ছোট স্টুডিওতে বাজায়। শব্দটি সিন্থেসাইজার, কীবোর্ডস, মেজাজার বড় বড় অগ্রগতি এবং আকর্ষণীয় কোরাস হুক সহ ১৯৯০ এর দশকের পপ সংগীতের বৈশিষ্ট্য ধারণ করে।   গানের কথা  ইএমআই পাকিস্তান গানের গীতিকার হিসাবে কবি নিসার নাসিককে কৃতিত্ব দেয়।  তবে শোয়েব মনসুরের কাছেও কৃতিত্বের এক অংশ দেয়া হয়েছে।    প্রভাব  এই গানটি অনুমান করা হয় যে প্রখ্যাত কবি মোহাম্মদ ইকবালের রচনায় প্রভাবিত হয়েছিল।    তথ্যসূত্র    বহিঃসংযোগ    অফিসিয়াল ভিডিও   দূর থেকে স্বাধীনতা লালন - ডন (সংবাদপত্র)   উর্দুতে এমপি 3 এবং গানের লিরিক্স  বিষয়শ্রেণী:১৯৮৭-এর সঙ্গীত বিষয়শ্রেণী:পাকিস্তানি দেশাত্মবোধক গান বিষয়শ্রেণী:উর্দুভাষার সঙ্গীত বিষয়শ্রেণী:পাকিস্তানসম্পর্কিত সঙ্গীত বিষয়শ্রেণী:পাকিস্তানে এক নম্বর একক সঙ্গীত বিষয়শ্রেণী:জুনায়েদ জামশেদের সঙ্গীত
Note.  This template does not replace  which needs to be placed on the talk page for any article proposed for moving where the request is not uncontroversial.  See WP:RM for the process to request page moves.  Documentation This template should be placed at the top of the article's lead section (unless the proposal is to rename a template, in which case be sure to wrap this notice in Noinclude tags).  A pipe should be used to specify the new page title.  Thus, {{movenotice|newpagename}} will render as:  Naturally, replace "newpagename" with the proposed page name the text would be moved to.  By default, discussion is directed to the talk page of the existing article. Optionally, the discussion page name can also be specified (with or without a section link). For example, {{movenotice|newpagename|Talk:Another page name#Some section heading}} will produce:  Used when suggesting a page be moved to a new title but the editor thinks there should be discussion on the talk page first.  In the case of an uncontroversial or simple move (i.e. improper capitalization, or the page name is misspelled), be bold and simply move it without discussion.  In the case of complicated moves where the move target is already taken, bring the page up at Wikipedia:Requested moves.  In cases where the proposed title is already used, you will have to request an admin make the move - normally at the Requested moves page.    Be sure there is a redirect on the old page (generally the software will do this automatically) and that the lead now accurately reflects the page name (see WP:LEAD for more information).    In most cases the move is probably intuitively obvious and uncontroversial; use this tag only when it can be expected that the move may be opposed and consensus must be built first.  This may require the use of reliable sources to clarify or substantiate the reasoning.  Arguments to the template are:  The proposed new name.  If this is omitted the text "to newname" is omitted from the output.  The page to discuss it.  This defaults to the article's own talk page, but a section within it may be useful.  Some additional text which is added to the end of the first sentence, after a space.  This can suggest a second or third alternative name, or give an extremely brief rationale.  Note about move versus merge A page merge means the information on multiple pages will be combined into a single page, generally leaving redirects.  A merge is appropriate when there is information to be combined rather than simply a title change.  See also          <includeonly>
হাবিব ইবনে মুহাম্মদ আল-আজামি আল-বসরি (     ) হাবিব আল-আজামি (  ) এবং হাবিব আল-ফারসি (  ) নামেও পরিচিত ছিলেন। তিনি একজন মুসলিম সুফি মরমী, সাধক, ও পারস্য বংশোদ্ভূত ঐতিহ্যবাদী (আসারি ধর্মতত্ত্ব) । তার মৃত্যুর বিভিন্ন তারিখ সূত্রে দেওয়া হয়েছে, যেমন 113 হি (৭৩১ CE), 120 (738), 125 (743), এবং 130 (747-48)। হাবিব-ই আজমী বসরায় বসতি স্থাপন করেন, যেখানে তার মাজার রয়েছে। তিনি হাসান আল-বসরীর একজন শিষ্য। তাঁর শিষ্য হলেন দাউদ তাই ।  ইবনে হাজারের মতে, হাবীব একজন শক্ত হাদীস বর্ণনাকারী। Tahzib al-Tahzib, II, 189 হাসান আল-বসরী, ইবনে সিরিন, আবু তামিমা আল-হুজাইমি এবং বাকির ইবনে আবদুল্লাহ তার থেকে হাদীস বর্ণনা করেছেন এবং সুলায়মান আল-তাইমি, হাম্মাদ বিন সালামা, জাফর বিন সুলায়মান এবং মুতামির বিন সুলায়মান তার থেকে হাদীস বর্ণনা করেছেন। বুখারী আল-আদাব আল-মুফরাদ (I, ৩৬৬) এবং আল-তারিখ আল-কবীর (II, ৩২৬) এও তাকে উল্লেখ করেছেন। যদিও ইবনুল জাওযী বলেছেন যে হাবিব, হাদীসের বর্ণনাকারী অন্য একজন ব্যক্তি,Sifat al-Safwa, III, 321 এই তথ্যটি সতর্কতার সাথে দেখা উচিত যদি না এটি অন্যান্য উত্স দ্বারা নিশ্চিত হয়।   তথ্যসূত্র   বিষয়শ্রেণী:৭৩৮-এ মৃত্যু বিষয়শ্রেণী:ইরানি সুফি সাধক